લજ્જાને પાછા વળવાનો સમય થયો છે એટલે અમેરિકાના આકાશ સામે નજર કરવાની એક જુદા જ પ્રકારની મઝા તે લેતી હશે. એક અલગ દુનિયા સાથે જોડાતાં આપણામાં પરિવર્તન આવે છે તે જોવા અને સમજાવવાની તાકાત આપણા આકાશમાં હોય છે. લજ્જાને કહેજે ; આવતી વખતે ખુબ ઉંચા આકાશમાં આળસુ સિંહ માફ઼ક વરસ્યા વિના પડી રહેલા વાદળોને ખખડાવે, નાણી જુએ થોડી સૂરજની મજબૂરીઓને. અહીં તો ૨૮મી ઓગસ્ટની રાતે વરસાદ પડ્યો તેની મઝા આવી. ભારે વિજળીઓ અને ધડાકા-ભડાકા જેવા ગર્જનો સાથે વરસાદ પડ્યો. આ પણ અવ્યક્તની વ્યક્ત સાથીની મસ્તી હતી, ભીંજાઇ જવું એ જ જીવન છે, વરસી જવું એ જ કવિતા છે, ફ઼ેલાઇ જવું એ જ ફ઼ોરમ છે. સો, એન્જોય…..એવરી મોમેન્ટ…….